Հրվոյե Միլիչ

Հրվոյե Միլիչ (խորվ.՝ Hrvoje Milić, մայիսի 10, 1989(1989-05-10), Օսիեկ, ՀՍՖՀ), խորվաթ պրոֆեսիոնալ ֆուտբոլիստ։ Ներկայումս հանդես է գալիս Նապոլիի կազմում։ Խաղում է ձախ պաշտպանի դիրքում։


== Ակումբային կարիերա ==


=== Վաղ կարիերա ===
Միլիչը իր պրոֆեսիոնալ ֆուտբոլիստի կարիերան սկսել է Հայդուկ Սպլիտում։ Իր պաշտոնական դեբյուտը նշեց 2008 թվականի մարտի 8-ին՝ Դինամո Զագրեբի դեմ խաղում։ Չկարողանալով հաստատվել Հայդուկում՝ 2009 թվականի մարտին Միլիչը տեղափոխվեց շվեդիական Յուրգորդեն։ Իր դեբյուտը նշեց ապրիլի 6-ին՝ Էրեբրուի դեմ խաղում։ Իր առաջին գոլը խփեց ապրիլի 26-ին՝ Հեսլեհոլմի դեմ խաղում։ Յուրգորդենում Միլիչը միանգամից դարձավ թիմի հիմնական կազմի խաղացող՝ իր առաջին մրցաշրջանում անցկացնելով 30 հանդիպում և դառնալով 4 գոլի և 4 գոլային փոխանցման հեղինակ։
2011 թվականի հուլիսին Միլիչը ազատ գործակալի կարգավիճակով միացավ Իստրային։ Իր դեբյուտը նշեց հուլիսի 22-ին՝ Կառլովացի դեմ խաղում։ Իր առաջին գոլը խփեց 2012 թվականի մարտի 3-ին՝ Վարաժդինի դեմ խաղում։ Իստրայի կազմում Միլիչը անցկացրեց 57 հանդիպում՝ դառնալով 5 գոլի և 3 գոլային փոխանցման հեղինակ։


=== Ռոստով ===
2013 թվականի հուլիսին Միլիչը տեղափոխվեց Ռոստով 350․000 եվրոյի դիմաց։ Իր դեբյուտը նշեց 2013 թվականի հուլիսի 21-ին՝ Կրասնոդարի դեմ խաղում։ Իր առաջին գոլը ակումբի կազմում խփեց 2013 թվականի սեպտեմբերի 1-ին՝ Դինամո Մոսկվայի դեմ խաղում։ 2014 թվականի հուլիսի 26-ին՝ Ռուսաստանի սուպերգավաթի ԲԿՄԱ Մոսկվայի դեմ խաղում Միլիչը դարձավ գոլի հեղինակ, սակայն Ռոստովը պարտվեց 3-1 հաշվով։ Ակումբի կազմում խորվաթը անցկացրեց 2 մրցաշրջան՝ մասնակցելով 53 հանդիպման և դառնալով 2 գոլի ու 4 գոլային փոխանցման հեղինակ։


=== Վերադարձ Հայդուկ ===
2015 թվականի օգոստոսին Միլիչը 3 տարվա պայմանագիր կնքեց Հայդուկ Սպլիտի հետ։ Իր առաջին հանդիպումը վերադառնալուց հետո անցկացրեց օգոստոսի 20-ին՝ Եվրոպայի Լիգայի որակավորման 4-րդ փուլի Սլովան Լիբերեցի դեմ խաղում։ Իր առաջին գոլը խփեց դեկտեմբերի 19-ին՝ Իստրայի դեմ խաղում։ Վերադառնալուց հետո Միլիչը Հայդուկի կազմում անցկացրեց 39 հանդիպում՝ դառնալով 1 գոլի և 5 գոլային փոխանցման հեղինակ։


=== Ֆիորենտինա ===
2016 թվականի օգոստոսի 16-ին Միլիչը 700․000 եվրոյի դիմաց տեղափոխվեց Ֆիորենտինա։ Իտալական ակումբի կազմում իր առաջին հանդիպումը անցկացրեց 2016 թվականի օգոստոսի 28-ին՝ Կիևո Վերոնայի դեմ խաղում։ Ֆիորենտինայի կազմում անցկացրած մրցաշրջանում Միլիչը անցկացրեց 19 հանդիպում՝ դառնալով 4 գոլային փոխանցման հեղինակ։


=== Օլիմպիակոս ===
2017 թվականի հուլիսի 22-ին Միլիչը 1․5 միլիոն եվրոյի դիմաց տեղափոխվեց Օլիմպիակոս։ Իր դեբյուտը նշեց օգոստոսի 19-ին՝ Լարիսայի դեմ խաղում։ Օգոստոսի 26-ին՝ իր երկրորդ՝ ՊԱՍ Լամիայի դեմ խաղում խորվաթը ստացավ երկրորդ դեղին քարտ և հեռացվեց խաղադաշտից։ Թիմի պահանջները լավ չկատարելու պատճառով 2018 թվականի հունվարի 31-ին Օլիմպիակոսը խզեց Միլիչի հետ պայմանագիրը՝ ընդամենը 4 անցկացրած խաղերից հետո։


=== Նապոլի ===
2018 թվականի փետրվարի 23-ին Միլիչը վերադարձավ Սերիա A՝ միանալով Նապոլիին, որպեսզի փոխարինի վնասվածք ստացավ Ֆաուզի Գուլամին։


== Միջազգային կարիերա ==
Խորվաթիայի ազգային հավաքականի կազմում Միլիչը իր դեբյուտը նշեց 2013 թվականի հունիսի 10-ին՝ Պորտուգալիայի դեմ ընկերական խաղում։ Իր առաջին պաշտոնական հանդիպումը անցկացրեց 2014 թվականի սեպտեմբերի 9-ին՝ խաղադաշտ դուրս գալով Եվրո 2016-ի որակավորման փուլի Մալթայի դեմ խաղում։ Իր վերջին հանդիպումը ազգային հավաքականի կազմում Միլիչը անցկացրեց 2014 թվականի նոյեմբերի 12-ին՝ Արգենտինայի դեմ խաղում՝ ընդհանուր առմամբ մասնակցելով 6 հանդիպման Խորվաթիայի կազմում։


== Կարիերայի վիճակագրություն ==


=== Ակումբային վիճակագրություն ===
2018 թվականի ապրիլի 16-ի դրությամբ


=== Միջազգային վիճակագրություն ===
2018 թվականի ապրիլի 16-ի դրությամբ


== Նվաճումներ ==


=== Ակումբային ===
Ռոստով

Ռուսաստանի գավաթ․ 2013–14


== Ծանոթագրություններ ==


== Արտաքին հղումներ ==
Միլիչի պաշտոնական Ինստագրամի էջը
Միլիչը transfermarkt-ում
Միլիչը soccerbase.com-ում
Միլիչը WhoScored.com կայքում
Միլիչը Նապոլիի պաշտոնական կայքում Archived 2018-05-02 at the Wayback Machine.
Միլիչը ՈՒԵՖԱ-ի պաշտոնական կայքում
Միլիչը ՖԻՖԱ-ի պաշտոնական կայքում Archived 2016-04-07 at the Wayback Machine.